

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**02/09/2022 και 08/09/2022**

**ΠΡΟΓΡΑΜΜΑ  ΠΑΡΑΣΚΕΥΗΣ  02/09/2022**

…..

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**23:00**  |  **Η ΑΥΛΗ ΤΩΝ ΧΡΩΜΑΤΩΝ (2021-2022)  (E)**  

**«"Η Αυλή των Χρωμάτων" πάει παραλία και σας εύχεται καλό καλοκαίρι!»**
**Eπεισόδιο**: 26

|  |  |
| --- | --- |
| ΝΤΟΚΙΜΑΝΤΕΡ  | **WEBTV**  |

**01:00**  |  **ΜΙΚΗΣ ΘΕΟΔΩΡΑΚΗΣ - ΑΦΙΕΡΩΜΑ ΑΠΟ ΤΟ ΑΡΧΕΙΟ ΤΗΣ ΕΡΤ  (E)**   **(Αλλαγή προγράμματος)**

Από το «Αλάτι και Πιπέρι» του 1975 και την εκπομπή του Γιώργου Παπαστεφάνου με τον Μίκη Θεοδωράκη και τον Γρηγόρη Μπιθικώτση να τραγουδούν στο πιάνο του σπιτιού του συνθέτη, έως την πολύωρη συνέντευξη του Μίκη στην εκπομπή «Στα Άκρα» και στην Βίκυ Φλέσσα, πολλές είναι οι εκπομπές της Ελληνικής Ραδιοφωνίας Τηλεόρασης που είναι αφιερωμένες στον ανυπέρβλητο μουσικό και αγωνιστή για την δημοκρατία, την δικαιοσύνη, την ειρήνη.

Τιμώντας τον τελευταίο μεγάλο Έλληνα του 20ού αι., η απώλεια του οποίου βύθισε σε πένθος όλους τους Έλληνες, αλλά και τους θαυμαστές της μουσικής και των πολιτικών αγώνων του σε όλον τον κόσμο, η ΕΡΤ παρουσιάζει ένα αφιέρωμα στον Μίκη Θεοδωράκη, στην μυθιστορηματική ζωή του, όπως ο ίδιος την έχει παρουσιάσει on camera μέσα σε διάστημα 46 «τηλεοπτικών» χρόνων. Ο λατρεμένος όσο και "παρεξηγημένος" Μίκης μιλάει για το μουσικό έργο του, που αγαπήθηκε και τραγουδήθηκε από την μια άκρη της χώρας στην άλλη, στο πείσμα των πολιτικών περιπετειών που δίχαζαν για δεκαετίες τους Έλληνες. Μιλάει, όμως, χωρίς φόβο αλλά με πάθος και για την πολιτική του δράση, τα πιο σημαντικά κεφάλαια της οποίας παρακολουθούν τις περιπέτειες του τόπου μας από την Κατοχή, τον Εμφύλιο, τις πολώσεις και την αστάθεια της δεκαετίας του '60, την Χούντα και την πρώτη μεταπολιτευτική περίοδο έως και τις αρχές του 21ου αι.

**Αφιέρωμα: Μίκης Θεοδωράκης - Ένα χρόνο μετά…**

Αρχισυνταξία – Αφήγηση : Ματίνα Καλτάκη
Σκηνοθετική Επιμέλεια: Ολυμπιάδα Σιώζου
Μία παραγωγή της Διεύθυνσης Αρχείου της ΕΡΤ

|  |  |
| --- | --- |
| ΝΤΟΚΙΜΑΝΤΕΡ / Μουσικό  | **WEBTV** **ERTflix**  |

**02:00**  |  **ΤΡΑΓΟΥΔΙΑ ΠΟΥ ΕΓΡΑΨΑΝ ΙΣΤΟΡΙΑ  (E)**   **(Ένθεση προγράμματος)**

Δεκαπέντε ελληνικά τραγούδια που έγραψαν ιστορία, το καθένα στο είδος του, από το σμυρναίικο και το ρεμπέτικο, μέχρι το ελαφρό, λαϊκό και έντεχνο. Έργα μεγάλων ελλήνων δημιουργών που εξέφρασαν τον ιστορικοκοινωνικό περίγυρο της εποχής τους, συνθέτοντας μια εικόνα της πολυμορφίας και της εκφραστικής δύναμης του ελληνικού τραγουδιού στον εικοστό αιώνα. Κάθε επεισόδιο ανιχνεύει το «πορτρέτο» ενός τραγουδιού, μέσα από πλούσιο οπτικοακουστικό και αρχειακό υλικό. Η κάμερα καταγράφει τις μαρτυρίες των ίδιων των δημιουργών και των μελετητών, ενώ επισκέπτεται τους χώρους, που είναι άμεσα συνδεδεμένοι με τη δημιουργία κάθε μουσικού είδους.

**«Ρωμιοσύνη» του Μίκη Θεοδωράκη (1966) [Αφιέρωμα: Μίκης Θεοδωράκης - Ένα χρόνο μετά...]**

Το ντοκιμαντέρ αναφέρεται στη «Ρωμιοσύνη», μία από τις πιο σημαντικές δημιουργίες του Μίκη Θεοδωράκη, σε ποίηση Γιάννη Ρίτσου, σφραγισμένη από την αξεπέραστη ερμηνεία του πιο αντιπροσωπευτικού ερμηνευτή του, του Γρηγόρη Μπιθικώτση.
Προσεγγίζει την αφετηρία, το ιστορικο-κοινωνικό πλαίσιο δημιουργίας και τους στόχους αυτής της ενότητας τραγουδιών, που αποτελεί εγκώμιο της Ρωμιοσύνης, «των απλών ανθρώπων κι όχι των λίγων και ξεχωριστών», σύμφωνα με τις μαρτυρίες του Γιάννη Καούνη, μέλους της Νεολαίας Λαμπράκη, που αγωνιζόταν τότε μεταξύ άλλων «για περισσότερη ειρήνη, μόρφωση, δημοκρατία και σεβασμό της ανθρώπινης αξιοπρέπειας».
Το νήμα όμως της αφήγησης ξετυλίγει ο ίδιος ο συνθέτης. Με λόγο χειμαρρώδη, στοχαστική διάθεση και τη σπάνια αφηγηματική διάθεση που τον διακρίνει, εξιστορεί την πορεία ενός έργου που σφραγίζει μια εποχή και το χαρακτηρίζει η γενναιότητα και η αγάπη για την πατρίδα όπου γεννήθηκε η δημοκρατία.
Ο Μίκης Θεοδωράκης αφηγείται πώς μια ομάδα γυναικών και θυγατέρων φυλακισμένων το 1962 πρότειναν στον Γιάννη Ρίτσο να γράψει κάτι που θα μελοποιούσε ο ίδιος, μήπως και ευαισθητοποιείτο η κοινή γνώμη, πώς ο Γρηγόρης Μπιθικώτσης το θεώρησε την κορυφαία του στιγμή, πώς η «Ρωμιοσύνη» παρουσιάστηκε με επιτυχία στο θέατρο Κεντρικό πριν ηχογραφηθεί, πώς η ηχογράφηση έγινε σε χρόνο ρεκόρ, πώς παρουσιάστηκε σε ανοιχτές συναυλίες στην Αθήνα και την επαρχία, καθώς και πώς θριάμβευσαν στο γήπεδο της Νέας Φιλαδέλφειας με πρωτοφανή προσέλευση κόσμου μέσα σ’ ένα ασφυκτικό πλαίσιο τρομοκρατίας.
Ακόμη, μιλά για το πώς η δικτατορία του Παπαδόπουλου την απαγόρευσε μαζί με όλο το έργο του και πώς άρχισαν με τη Μαρία Φαραντούρη και τον Πέτρο Πανδή τις 2.000 συναυλίες στο εξωτερικό, δυσφημίζοντας και πολεμώντας τη χούντα, τραγουδώντας πάντα τη «Ρωμιοσύνη» που αποτέλεσε το έμβλημα του αντιδικτατορικού αγώνα...

Σκηνοθεσία-παραγωγή: Γιώργος Χρ. Ζέρβας.
Έρευνα-σενάριο: Γιώργος Χρ. Ζέρβας, Βαγγέλης Παπαδάκης.
Σύμβουλος: Σπύρος Παπαϊωάννου.
Ηχοληψία: Βασίλης Δίντσιος.
Μοντάζ: Ντίνος Βαμβακούσης, Ελένη Τόγια.
Διεύθυνση φωτογραφίας: Γιάννης Παναγιωτάκης.
Διεύθυνση παραγωγής: Τζίνα Πετροπούλου.
Παραγωγή: ΕΡΤ Α.Ε. 2007.

(Το ντοκιμαντέρ Ο ΓΙΩΡΓΟΣ ΤΟΥ ΚΕΔΡΟΥ δεν θα μεταδοθεί)

|  |  |
| --- | --- |
| ΝΤΟΚΙΜΑΝΤΕΡ / Πολιτισμός  | **WEBTV** **ERTflix**  |

**02:30**  |  **ΕΣ ΑΥΡΙΟΝ ΤΑ ΣΠΟΥΔΑΙΑ - ΠΟΡΤΡΑΙΤΑ ΤΟΥ ΑΥΡΙΟ  (E)**  

**«Dominica Rides»**
**Eπεισόδιο**: 7

.....

**ΠΡΟΓΡΑΜΜΑ  ΠΕΜΠΤΗΣ  08/09/2022**

…..

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**18:00**  |  **ART WEEK (2020 - 2021)  (E)**  

**Έτος παραγωγής:** 2020

**«Διονύσης Σιμόπουλος» (Αφιέρωμα)**

|  |  |
| --- | --- |
| ΨΥΧΑΓΩΓΙΑ / Γαστρονομία  | **WEBTV** **ERTflix**  |

**19:00**  |  **ΠΟΠ ΜΑΓΕΙΡΙΚΗ  (E)**   **(Ένθεση προγράμματος)**

Δ' ΚΥΚΛΟΣ

**Έτος παραγωγής:** 2021

Η νέα τηλεοπτική σεζόν ξεκινά και το ραντεβού μας για τον 4ο κύκλο της αγαπημένης εκπομπής "ΠΟΠ Μαγειρική" ανανεώνεται με ολοκαίνουργια, "καλομαγειρεμένα" επεισόδια!

Ο εξαιρετικός σεφ Ανδρέας Λαγός παίρνει θέση στην κουζίνα και μοιράζεται με τους τηλεθεατές την αγάπη και τις γνώσεις του για την δημιουργική μαγειρική.

Ο πλούτος των προϊόντων Π.Ο.Π και Π.Γ.Ε, καθώς και τα εμβληματικά προϊόντα κάθε τόπου είναι οι πρώτες ύλες που, στα χέρια του, θα "μεταμορφωθούν" σε μοναδικές, πεντανόστιμες και πρωτότυπες συνταγές.

Στην παρέα έρχονται να προστεθούν δημοφιλείς και αγαπημένοι καλλιτέχνες - "βοηθοί" που, με τη σειρά τους, θα συμβάλουν τα μέγιστα ώστε να προβληθούν οι νοστιμιές της χώρας μας!

Ετοιμαστείτε λοιπόν, με την "ΠΟΠ Μαγειρική", στην ΕΡΤ2, να ταξιδέψουμε σε όλες τις γωνιές της Ελλάδας, να ανακαλύψουμε και να γευτούμε ακόμη περισσότερους "θησαυρούς" της!

**«Νάσια Κονιτοπούλου, αθερίνα Τριχωνίδας, πατάτα Νάξου, γλυκό τριαντάφυλλο Αγρού»**
**Eπεισόδιο**: 5

Με εξαιρετική διάθεση ο δημιουργικός σεφ Ανδρέας Λαγός μπαίνει στην κουζίνα να ετοιμάσει ξεχωριστές συνταγές.

Τα καλύτερα Ελληνικά προϊόντα ΠΟΠ και ΠΓΕ είναι στη διάθεση του το μαγείρεμα ξεκινά!

Με νησιώτικο αέρα έρχεται στην κουζίνα της "ΠΟΠ Μαγειρικής" η προσκεκλημένη-"βοηθός" του.

Στις σημερινές συνταγές θα έχει παρέα την αγαπημένη τραγουδίστρια Νάσια Κονιτοπούλου, με καταγωγή από την όμορφη Νάξο.

Το μαγείρεμα ξεκινά, τα αρώματα και οι νοστιμιές ξεχύνονται από παντού!

Το μενού περιλαμβάνει: κεφτέδες με αθερίνα Τριχωνίδας, πατάτα Νάξου με κρέμα κασέρι και σαλάμι αέρος και τέλος, λεμονάδα και παγωτό με γλυκό τριαντάφυλλο αγρού.

Τρεις εκπληκτικές συνταγές που σίγουρα δεν έχετε ξαναδοκιμάσει!

Παρουσίαση-επιμέλεια συνταγών: Ανδρέας Λαγός
Σκηνοθεσία: Γιάννης Γαλανούλης
Οργάνωση παραγωγής: Θοδωρής Σ. Καβαδάς
Αρχισυνταξία: Μαρία Πολυχρόνη
Δ/νση φωτογραφίας: Θέμης Μερτύρης
Διεύθυνση παραγωγής: Βασίλης Παπαδάκης
Υπεύθυνη Καλεσμένων-Δημοσιογραφική επιμέλεια: Δημήτρα Βουρδούκα
Παραγωγή: GV Productions

|  |  |
| --- | --- |
| ΕΝΗΜΕΡΩΣΗ / Κινηματογράφος  | **WEBTV** **ERTflix**  |

**19:50**  |  **45ο ΦΕΣΤΙΒΑΛ ΤΑΙΝΙΩΝ ΜΙΚΡΟΥ ΜΗΚΟΥΣ ΔΡΑΜΑΣ  (E)**  
**Eπεισόδιο**: 3

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**